Një grup i FBI është dislokuar në Tiranë për të mbështetur hetimin mbi sulmin kibernetik që goditi institucionet e vendit disa javë më parë.
Lajmi u bë me dije nga zv.kryeministrja dhe ministrja e Infrastrukturës, Belinda Balluku gjatë një inspektimi në Drejtorinë e Përgjithme të Transportit Rrugor.
Balluku tha se Shipëria, si pjesë e zhvillimit të teknologjisë, nuk mund të bëjë përjashtim nga sulme të tilla që ndodhin në të gjithë botën, ndaj po merren masa që të parandalohen në të ardhmen.
"Ky investigim i thellë që po bëhet nga FBI dhe agjencitë e tjera ligjzbatuese do na japin të gjitha të dhënat si ka ndodhur sulmi, nga ka ardhur, megjithëse një pjesë e tyre sot janë zbardhur", tha Balluku.
Disa javë më parë vendi ynë u përballet me një sulm kibernetik.
Për këtë shkak, shërbimet online dhe sistemet qeveritare u mbyllën për disa ditë.
Sipas Agjencisë Kombëtare të Informacionit, sulmi i sofistikuar drejt sistemit të informacionit, erdhi nga jashtë Shqipërisë.
LEXONI GJITHASHTU: